钦定古今图书集成/明伦汇编/氏族典/第574卷 > 完颜永成
## 钦定古今图书集成/明伦汇编/氏族典/第574卷 > 完颜永成

按《金史世宗诸子传》：“豫王永成，本名鹤野，又曰娄室。
永成风姿奇伟，博学善属文，世宗尢，爱重之。大定七
年，始封沈王，以太学博士王彦潜为府文学，永成师
事之。十一年，进封豳。十五年，就外第。二十三年，判广
宁府。章宗即位，进封吴，判真定府事。明昌元年，改山
东西路盆买必剌猛安。明年，进封兖。三年，移判太原”
府事。上以永成诞日，亲为诗以赐，有“美誉自应辉玉
牒，忠诚不待启金縢”之语，当世荣之。泰和四年薨，谥
曰忠献。永成自幼喜读书，晚年所学益醇。每暇日，引
文士相与切磋，接之以礼，未尝见骄色。自号曰乐善
居士，有文集行于世云。